Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 287/14/8802	Košice I, 3.7.2014
EEČ : 2-63-250-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
-	v Košiciach a inde riadne neplnila svoju vyživovaciu povinnosť voči svojmu maloletému dieťaťu XXXXX, nar. XXXXX, a to aj napriek tomu, že rozsudkom Okresného súdu XXXXX XXXXX, sp. zn. XXXXX, zo dňa 22.01.2013, ktorý nadobudol právoplatnosť dňa 02.03.2013, bola zaviazaná prispievať na výživu syna sumou 50,- eur mesačne, vždy do 25-teho dňa v mesiaci, ku rukám otca XXXXX, nar. XXXXX, trvale bytom XXXXX, ul. XXXXX, a taktiež k tejto povinnosti bola zaviazaná aj rozsudkom Okresného súdu XXXXX - XXXXX, sp. zn. XXXXX, zo dňa 14.02.2014, ktorý nadobudol právoplatnosť dňa 22.04.2014, v zmysle ktorého jej bola uložená povinnosť prispievať na výživu syna sumou 40,- eur mesačne, vždy do 20-teho dňa v mesiaci, ku rukám otca XXXXX, nar. XXXXX, pričom túto svoju vyživovaciu povinnosť voči synovi si neplnila od januára 2014 až do súčasnosti, čím takto na výživnom dlhuje na syna sumu vo výške 190,- eur,

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ XXXXX, Odboru kriminálnej polície, sp. zn. ČVS: ORP-XXXXX-VYS-KE-2014 z 06.05.2014 bolo začaté trestné stíhanie a uznesením sp. zn. ČVS: ORP-XXXXX-VYS-KE-2014 zo dňa 04.06.2014 vznesené obvinenie XXXXX XXXXX  pre prečin zanedbania povinnej výživy podľa § 207 ods. 1, ods. 3 písm. c)  Trestného zákona  na tom skutkovom základe, že 

- v Košiciach a inde riadne neplnila svoju vyživovaciu povinnosť voči svojmu maloletému dieťaťu XXXXX a to aj napriek tomu, že rozsudkom Okresného súdu XXXXX XXXXX sp. zn. XXXXX zo dňa 22.01.2013, ktorý nadobudol právoplatnosť dňa 02.03.2013, bola zaviazaná prispievať na výživu syna sumou 50,- eur mesačne, vždy do 25-teho dňa v mesiaci, ku rukám otca XXXXX, nar. XXXXX, trvale bytom XXXXX, ul. XXXXX, a taktiež k tejto povinnosti bola zaviazaná aj rozsudkom Okresného súdu XXXXX - XXXXX, sp. zn. XXXXX, zo dňa 14.02.2014, ktorý nadobudol právoplatnosť dňa 22.04.2014, v zmysle ktorého jej bola uložená povinnosť prispievať na výživu syna sumou 40,- eur mesačne, vždy do 20-teho dňa v mesiaci, ku rukám otca XXXXX, nar. XXXXX, pričom túto svoju vyživovaciu povinnosť voči synovi si neplnila od januára 2014 až do súčasnosti, čím takto na výživnom dlhuje na syna sumu vo výške 190,- eur.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na zastavenie trestného stíhania podľa § 215 ods. 1 písm. h) Tr. por.  keďže obvinená dlžné výživné uhradila v celom rozsahu. 

	Obvinená XXXXX vypovedala, že využila ustanovenie o účinnej ľútosti a dňa 17.06.2014 vyplatila celú dlžnú sumu za obdobie od januára 2014 do apríla 2014 vo výške 190 EUR a taktiež bežné výživné za jún 2014 vo výške 40 EUR, pričom predložila kópie šekov. 

	Poškodený XXXXX pri výsluchu dňa 24.06.2014 potvrdil prevzatie uvedených súm, teda obvinená mu už nedlhuje žiadné výživné. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1, ods. 3 písm. c) Trestného zákona, pre ktorý bola stíhaná obvinená XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor